სარჩევი

[1 ტენდერის მიზანი 2](#_Toc84424462)

[2 შერჩევის პროცესის მიმდინარეობა 2](#_Toc84424463)

[3 ტენდერით შესასყიდი მომსახურების აღწერილობა / სპეციფიკაციები 2](#_Toc84424464)

[4 შერჩევის კრიტერიუმები და მოთხოვნები პრეტენდენტების მიმართ 3](#_Toc84424465)

[5 შემსყიდველის ვალდებულებები 3](#_Toc84424466)

[6 კონტრაქტორის ვალდებულებები 4](#_Toc84424467)

[7 დოკუმენტაცია 4](#_Toc84424468)

[8 სატენდერო წინადადება 4](#_Toc84424469)

[9 პრეტენდენტის დისკვალიფიკაცია 4](#_Toc84424470)

[10 კონფიდენციალურობა 5](#_Toc84424471)

[11 სატენდერო წინადადების წარდგენა 5](#_Toc84424472)

# ტენდერის მიზანი

სს „ემერჯენსი სერვისი“ („შემსყიდველი“) პრეტენდენტებს სთავაზობს ავტოსატრანსპორტო საშუალებების დაზღვევის შესყიდვის შესახებ ელექტრონულ ტენდერში მონაწილეობის მიღებას.

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვებულ პირთან ხელშეკრულებას გააფორმებს სს „ემერჯენსი სერვისი.

# შერჩევის პროცესის მიმდინარეობა

შერჩევა ჩატარდება შემდეგი განრიგით:

* პრეტენდენტებმა სატენდერო წინადადება უნდა წარმოადგინონ არაუგვიანეს 2021 წლის 1 ნოემბრის 18:00 საათისა.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის (შემდგომში „კონტრაქტორი“) გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულთან გაფორმდება ხელშეკრულება.
* ტენდერი განხორციელდება შემდეგ ვადებში:

|  |  |
| --- | --- |
| **ტენდერის ეტაპები** | **ვადა** |
| ტენდერის გამოცხადება | 18 ოქტომბერი2021 წ. |
| სატენდერო წინადადებების მიღება | 1 ნოემბერი 2021 წ. |
| გამარჯვებული პრეტენდენტ(ებ)ის გამოვლენა  |  9 ნოემბერი 2021 წ. |
| ხელშეკრულების გაფორმება | 10 ნოემბერი 2021 წ. |

* შემსყიდველი იტოვებს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.
* ტენდერის შეჩერების / შეწყვეტის შესახებ ინფორმაციის მიღება შესაძლებელი იქნება იმავე საკომუნიკაციო არხით, რითიც განხორციელდება ტენდერის გამოცხადება.
* შემსყიდველი იტოვებს უფლებას, გამარჯვებული პრეტენდენტის გამოვლენამდე გააფართოვოს ან შეცვალოს მოთხოვნები გასაწევ მომსახურებასთან / შესყიდვასთან დაკავშირებით, რის შესახებაც ინფორმაცია განთავსდება იმავე საკომომუნიკაციო არხით, რითიც განხორციელდება ტენდერის გამოცხადება.

# ტენდერით შესასყიდი მომსახურების აღწერილობა / სპეციფიკაციები

სს „ემერჯენსი სერვისი“ წარმოადგენს სასწრაფო გადაუდებელი სამედიცინო დახმარების ცენტრს , სწრაფად მზარდი ორგანიზაციაა, რომელიც წარმატებით ფუნქციონირებს საქართველოს 20 რეგიონში.

გაცნობებთ, რომ სს „ემერჯენსი სერვისი“ აცხადებს ტენდერს ორგანიზაციის საკუთრებაში არსებული **სპეციალური ტიპის ავტოსატრანსპორტო საშუალებების დაზღვევის შესყიდვაზე** და იწვევს ტენდერით დაინტერესებულ კომპანიებს ტენდერში მონაწილეობის მისაღებად.

# შერჩევის კრიტერიუმები და მოთხოვნები პრეტენდენტების მიმართ

* კონტრაქტორის შერჩევა მოხდება შემსყიდველის მოთხოვნებთან შესაბამისობისა და პრეტენდენტის მეირ წარმოდგენილი დოკუმენტაციის/ინფორმაციის გათვალისწინებით.
* მიუხედავად შემსყიდველის მიერ მიღებული საბოლოო გადაწყვეტილებისა, პრეტენდენტი არ არის უფლებამოსილი ნებისმიერი მატერიალური დანახარჯის ან/და ზიანის ანაზღაურების მოთხოვნაზე, რაც მას შეიძლება მიადგეს ტენდერში მონაწილეობით, წარსადგენი სატენდერო დოკუმენტაციის მომზადებით, ან/და იმ მოქმედების განსახორციელებლად, რომელიც აუცილებელია მისი მიერ ტენდერში მონაწილეობის მისაღებად.

წინამდებარე ტენდერის შესყიდვის ობიექტია სს „ემერჯენსი სერვისი“-ის ავტოპარკში არსებული ავტოსატრანსპორტო საშუალებების დაზღვევა (თბილისსა და რეგიონებში), შემდეგი პირობების გათვალისწინებით:

|  |  |
| --- | --- |
| **დასაზღვევი ა/მ რაოდენობა** | 10 ერთეული  |
| **პოლისის გააქტიურების სავარაუდო თარიღი** | 03.11.2021 |
| **ხელშეკრულების ვადა** | 1 წელი |
| **სადაზღვევო რისკები** |  კასკო (ფიზიკური დაზიანება / ქურდობა, ძარცვა, ყაჩაღობა) |
|  - ავტოსატრანსპორტო საშუალების მფლობელის მესამე პირის წინაშეპასუხისმგებლობის დაზღვევა |
|  - მძღოლის და მგზავრების უბედური შემთხვევისაგან დაზღვევა - 5000 ამერიკული დოლარი |
|  - სტიქიური უბედურებები (სეტყვა, წყალდიდობა, მიწისძვრა) - 5000 ამერიკული დოლარი |
| **ფრანშიზა**  | 0% ყველა შემთხვევაში |
| **უფლებამოსილი მძღოლი** | დამზღვევის ნებისმიერი თანამშრომელი ან/და სხვა ნებისმიერი პირი, არანაკლებ 21 წლისა, რომელსაც გააჩნია მართვის უფლებამოსილება, მინიჭებული საქართველოს მოქმედი კანონმდებლობის მოთხოვნათა შესაბამისად |
| **დამატებითი მოთხოვნები****გამონაკლისები** | 1. მცირე ზარალზე პატრულის არ გამოძახება.
2. თუ სადაზღვევო შემთხვევის დადგომის დროს, სასწრაფო მანქანით გადაყავთ მძიმე პაციენტი, უფლება ქონდეთ დატოვონ ადგილი, სადაც დაფიქსირდა შემთხვევა, მიიყვანონ პაციენტი დანიშნულების ადგილზე და შემდეგ დაბრუნდეს უკან.
3. წითელზე გავლა, სიჩქარის გადაჭარბება და ღერძულას გადაკვეთა.
 |
|  |

# შემსყიდველის ვალდებულებები

შემსყიდველის ვალდებულებებია:

* ხელშეკრულებითა და წინამდებარე ტენდერით გათვალისწინებულ შესყიდვასთან დაკაშვირებული სხვა დოკუმენტებით განსაზღრული პირობების/ვალდებულებების განუხრელი დაცვა და შესრულება;

# კონტრაქტორის ვალდებულებები

კონტრაქტორის ვალდებულებებია:

* ხელშეკრულებითა და წინამდებარე ტენდერით გათვალისწინებულ შესყიდვასთან დაკაშვირებული სხვა დოკუმენტებით განსაზღრული პირობების/ვალდებულებების განუხრელი დაცვა და შესრულება;
* სატენდერო დოკუმენტებისა და მისაწოდებელი პროდუქციის ხარისხზე;

# დოკუმენტაცია

პროდუქციის მიღება-ჩაბარების აქტის გაფორმებისთვის კონტრაქტორმა უნდა მოამზადოს შემდეგი დოკუმენტები:

* მიღება-ჩაბარება წარმოდგენილი უნდა იქნას დადასტურებული და ხელმოწერილი ორივე მხარის მიერ.

# სატენდერო წინადადება

სატენდერო წინადადება უნდა მოიცავდეს შემდეგ დოკუმენტაციას/ინფორმაციას:

1. პრეტენდენტი იურიდიული პირის განახლებული ამონაწერი სამეწარმეო რეესტრიდან;
2. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
3. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
4. კომპანიის კორპორატიული კლიენტების ჩამონათვალი
5. მინიმუმ ორი სარეკომენდაციო წერლილი
6. ინფორმაცია პრეტენდენტის შესახებ, შევსებული დანართ #2-ში მითითებული სახით;
7. კონფიდენციალურობაზე შეთანხმების პრეტენდენტის მხრიდან ხელმოწერილი ვერსია (შეთანხმება თან ერთვის დანართი #3-ს სახით);
8. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი #4-ს სახით;
9. შევსებული და ხელმოწერილი ხარჯთაღრიცხვა ლარში - მოცემული და დადგენილი დანართი #5-ს სახით; ასევე ელექტრონული ფაილი ექსელის ფორმატში;

პრეტენდენტის მიერ მომზადებული ყველა დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).

დოკუმენტაციის მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს 5 კალენდარულ დღეზე მეტი ვადით.

# პრეტენდენტის დისკვალიფიკაცია

შემსყიდველი უფლებამოსილია მოახდინოს პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. პრეტენდენტის ქონებაზე რეგისტრირებულია საგადასახადო ან სხგვაგვარი გირავნობა/იპოთეკა/შეზღუდვა;
3. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
4. სატენდერო განაცხადით მოთხოვნილი დოკუმენტაცია/ინფორმაცია:
* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
* ყალბია.
1. არსებობს სხვა ობიექტური გარმოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.

# კონფიდენციალურობა

პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

# სატენდერო წინადადების წარდგენა

სატენდერო წინადადებების წარდგენა უნდა მოხდეს ელექტრონულად, [www.tenders.ge](http://www.tenders.ge)-ზე, დახურული კონვერტის პრინციპით.

პრეტენდენტებმა სატენდერო წინადადებები უნდა წარმოადგინონ არაუგვიანეს 2021 წლის 1 ნოემბრის 18:00 საათისა.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: Evex\_Purchasing@evex.ge.

შესყიდვის პროცედურებთან დაკავშირებული კითზვების არსებობის შემთხვევაში გთხოვთ, მიმართოთ საკონტაქტო პირს: ნატალი საგინაშვილი - ელ. ფოსტა:nsaghinashvili@evex.ge; მობ: +995591451870.